CELEX: 32010R1112
Language: sk
Date: 2010-12-01 00:00:00
Title: Nariadenie Komisie (EÚ) č. 1112/2010 z  1. decembra 2010 , ktorým sa mení a dopĺňa nariadenie (ES) č. 793/2006, ktorým sa ustanovujú určité podrobné pravidlá uplatňovania nariadenia Rady (ES) č. 247/2006 o osobitných opatreniach v oblasti poľnohospodárstva v najvzdialenejších regiónoch Únie

2.12.2010   
            
            
               SK
            
            
               Úradný vestník Európskej únie
            
            
               L 316/1
            
         NARIADENIE KOMISIE (EÚ) č. 1112/2010
   z 1. decembra 2010,
   ktorým sa mení a dopĺňa nariadenie (ES) č. 793/2006, ktorým sa ustanovujú určité podrobné pravidlá uplatňovania nariadenia Rady (ES) č. 247/2006 o osobitných opatreniach v oblasti poľnohospodárstva v najvzdialenejších regiónoch Únie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 247/2006 z 30. januára 2006 o osobitných opatreniach v oblasti poľnohospodárstva v najvzdialenejších regiónoch Únie (1), a najmä na jeho článok 25,
   keďže:
   
               (1)
            
            
               Po prijatí nariadenia Komisie (ES) č. 408/2009 (2), ktorým sa mení a dopĺňa nariadenie (ES) č. 793/2006, a najmä článku 46a, v ktorom sa spresňuje, že obnovené mlieko UHT určené na miestnu spotrebu na Madeire musí obsahovať aspoň 15 % čerstvého kravského mlieka, sa ukázalo, že všetko čerstvé mlieko miestnej výroby spotrebuje miestny priemysel na výrobu syra. S cieľom zabrániť akémukoľvek narušeniu už zavedenej hospodárskej rovnováhy a zabezpečiť, že čerstvé mlieko miestnej výroby bude spracované na výrobky s vysokou pridanou hodnotou, by bolo vhodné zrušiť povinnosť minimálneho obsahu čerstvého mlieka.
            
         
               (2)
            
            
               Vzhľadom na zmenu a doplnenie článku 19 ods. 4 nariadenia (ES) č. 247/2006 nariadením Európskeho parlamentu a Rady (EÚ) č. 641/2010 (3), ktorým sa s platnosťou od 1. januára 2010 ruší povinnosť Komisie stanovovať obsah čerstvého mlieka miestnej výroby, je zároveň potrebné zrušiť k uvedenému dátumu článok 46a nariadenia Komisie (ES) č. 793/2006 (4).
            
         
               (3)
            
            
               Nariadenie (ES) č. 793/2006 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre priame platby,
            
         PRIJALA TOTO NARIADENIE:
   Článok 1
   Článok 46a nariadenia (ES) č. 793/2006 sa vypúšťa.
   Článok 2
   Toto nariadenie nadobúda účinnosť 1. januára 2010.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. decembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 42, 14.2.2006, s. 1.
   
      (2)  Ú. v. EÚ L 123, 19.5.2009, s. 62.
   
      (3)  Ú. v. EÚ L 194, 24.7.2010, s. 23.
   
      (4)  Ú. v. EÚ L 145, 31.5.2006, s. 1.